III 



omkring' Fyret, besteg dette og gik derefter ud paa Grenen, hvor vi til- 

 bragte længere Tid i den smukke Aftenstund. Børgesen benyttede 

 Lejligheden til at tage et Fotografi af Deltagerne i et Øjeblik, da de 

 fleste gik og „soppede 1 ' ude paa Jyllands Spids. En Del tog tilbage til 

 Skagen pr. Baad, medens andre spadserede endnu en Stund ad Nord- 

 stranden til; man forsøgte at finde Carex incurva, der tidligere var 

 iagttaget her af Dr. Rosenvinge; det lykkedes dog ikke, men nogen Tid 

 senere fandtes denne sjældne Væxt i Mængde i en Klitdal af Dr. Rostrup. 



Dagen efter, om Lørdagen den 18., begav vi os af Sted med 

 Morgentoget til Hulsig Station. Krattene ved Tombakke Rimme blev 

 først studerede; derfra vandrede vi til Kannestederne i to Partier; det 

 ene gik over Starholm, det andet gik nord for Rimmen ; det sidste fandt 

 paa en Klitslette ved at opgrave nogle andre Orkideer Rhizomer af 

 Corallorhiza innata; det er første Gang denne Plante er fundet i Jylland: 

 mærkelig nok fandt vi hverken blomstrende« eller frugtbærende over- 

 jordiske Stængler, trods ivrig Eftersøgning. Vi samledes i Kannestederne, 

 hvor vi spiste Frokost. I en brændende Solhede vandrede vi mod Syd 

 og satte Kursen efter Raabjerg Mile. Over de mægtige Sandbanker, der 

 vandt vore Gjæsters store Beundring, naaede vi omsider de interessante 

 Smaasøer ved Milens Fod; der botaniseredes meget ivrigt her og de 

 mange sjældne Væxter, som tidligere vare sete her, blev gjenfundne. 

 Da vi samledes igjen for at nyde en Forfriskning, inden vi kjørte videre, 

 fortalte en af Svenskerne, at han havde set Bulliarda aquatica ved 

 den ene af Søerne; dette Fund vakte naturligvis stor Opsigt hos os 

 danske, da denne Plante kun er iagttaget eet Sted hos os, ved Hellebæk, 

 hvor den ovenikjøbet synes at være forsvunden i de senere Aar; det 

 lykkedes os imidlertid ikke at konstatere Fundet, da vedkommende ikke 

 havde samlet noget af Planten (den synes ikke at være saa sjælden i 

 Sverige) og der ikke var Tid til at søge efter den. Senere hen i Ferien 

 blev den nævnte Plante fundet ved den nordligste af Søerne kun i 

 ringe Mængde af Dr. Rostrup, Dr. Rosenvinge og stud. mag. M. Pedersen. 

 Vi besteg de ventende Vogne, som tildels vare Høstvogne med Halm i 

 Bunden, og kjørte afsted til Aalbæk. Undervejs steg vi af ved Raa- 

 bjerg Kirke for at gjøre en lille Afstikker til Raabjerg Søs nordlige Bred. 

 Dagens Anstrængelser havde imidlertid skaffet os en fortræffelig Appetit 

 og vi gjorde da god Besked overfor den Aalbæk Kromands Middag; ved 

 denne Lejlighed vare de svenske Botanikere deres danske Kollegers 

 Gjæster; ved Bordet udtrykte de deres store Tilfredshed med den ud- 

 mærkede Tur. I en amineret Stemning tog vi tilbage til Skagen med 

 Aftentoget. 



Den følgende Dag, den 19., vare vi atter tidlig oppe og tog med 

 Morgentoget til Aalbæk. Vi kjørte strax afsted , under Godsejer Jørgen 

 Larsens Førerskab, ad Gaardbogaard til; undervejs undersøgte vi for- 

 skjellige Lokaliteter. Derefter kjørte vi ind paa Hr. Larsens prægtige 

 Ejendom, hvor man med stor Gjæstfrihed havde indbudt os til Frokost. 

 Efter Frokosten kjørte vi til Tværsted Plantage ; gjennem Plantagen gik 

 vi en Tur til Stranden. Vi maatte snart tilbage igjen til Gaardbogaard; 

 her vandrede vi en Tid rundt paa de store Enge som ere fremkomne 



1* 



